تورکیه-نین تشببوسو ایله توپ‌لانان ایسلام امکداش‌لیق تشکیلاتی‌نین آچیق ایشتیراک‌لی فوق العاده ایجرایه کومیته‌سی افغانیستان-دا قادین‌لارین وضعیتینی و اؤلکه‌ده‌کی اقتصادی بحرانی موذاکیره ائدیب.
سعودی عربیستانی‌نین جده شهرینده دایمی نوماینده‌لر سویه‌سینده کئچیریلن گؤروشده افغانیستان-دا سوسیال و اقتصادی وضعیتین پیسلشمه‌سینه دقت چکیلیب.
کومیته افغانیستان-‌داکی موقتی طالبان حکومتینی اؤلکه‌ده قادین‌لارین تحصیل و غیری-حکومت تشکیلات‌لاریندا ایشلمه‌سینه قویولان قاداغانی نظردن کئچیرمه‌یه چاغیریب.
کومیته همچنین بو مسئله‌لرله باغلی حساس‌لیغی چاتدیرماق اوچون افغانیستانا عالیم‌لردن عبارت ایکینجی نوماینده هئیتی‌نین گؤندریلمه‌سینه قرار وئریب.
گؤروشده همچنین اولوسلار آراسی توپلومو افغان خالقی‌نین حیات شرایطی‌نین یاخشیلاشدیریلماسی اوچون خصوصیله کیچیک میقیاس‌لی، گلیر گتیرن ایش شاخه لرینی دستکلمه‌یه چاغیریب.
خاریجی ایشلر ناظیری مولود چاووش اوغلو بؤلگه‌ده‌کی وضعیته دقت چکمک اوچون سعودی عربیستانی، ایندونزیا، بیرلشمیش عرب امیرلیک‌لری و قطردکی همکارلاری ایله گؤروشوب.
مارسین 16-17-ده موریتانیانین ائو صاحیب‌لیگی ایله نواکشوت-دا کئچیریله‌جک ایسلام امکداش‌لیق تشکیلاتی خاریجی ایشلر ناظیرلری شوراسی‌نین 49-جو توپلانتی‌سی‌نین گوندمینده افغانیستان-‌داکی حادثه‌لر ده یئر آلا‌جاق.
